4 Me lalu ghe lao sio lalu ghe laa tara atingina sio natu donki eteva tapaa ngatamana tale ale ateva, tapaa salana, me lalu ghe pulakaiela. 5 Katoa laghe tiitingina laghe uela etairarua va, "Vaalua me amalu puupulaka donki eteva?" 6 Me lalu ghe auliaala saa llo Iesu ghe auliaala etairarua, me laghe tau vellaluela me lalu ghe kasula. 7 Lalu ghe laoainie sio ta Iesu. Lalu ghe alokoi saela uneirarua aiaasae ngeleka etana me Iesu ghe laa sae toka etana. 8 Me oroieili ila lo atoa laghe tiuaala tani llu velu uneira aiaasae ngeleka epona tale salana atikirighi. Mene katoa laghe laa saisai laa ootou, me laghe veluvelu epona tale salana atikirighi. 9 Sams 118:25-26; 148:1.Lo atoa laghe kasukasu emua me lo atoa laghe usiusia laghe ovaova tani ue va,
"Tau sae ararina ateae God!
11 Iesu ghe ssola eJerusalem, me ghe kupi ssola tale ale manga ateva, me ghe aaitaraa see tale voto atoa. Me ia o ang ghe elo alaila me Iesu ghe kiri lao sio eBetani tee me kapuna kasangaulu ghalua (12) disaepolo.
12 Elue talaua, laghe kasu vulila eBetani, me Iesu ang ghe maamaloo. 13 Luk 13:6.Eghe taatara amasau lao sio me ghe tarala fig ateae uruenaaili ia. Me ghe lao sio tani taraia va arova righi uene. Me nau eteva ghe laa rekataa sio, ghe tarala va uruna nonga, poli karika ghe ghaa nauna tani kune. 14 Vara me Iesu ghe uela tale ai eteae va, "Karika teva aue emene nama righi uem!" Me kapuna disaepolo atoa laghe nongoala.
15 Nau eteva laghe rekatala eJerusalem, Iesu ghe ssola tale ale manga ateva, me ghe tiuaala tani sungi veluvelu lo atoa laghe aaitauaa me laghe poppoli. Eghe sau etakila tevoo atoa uneira ila lo atoa laghe aaikolikoliaa viliki veu, me aitokatoka uneira lo atoa laghe aaitaraa valusu, 16 me karika poi ghe aalona va toa la sau longoti righi peiira eleka nongina ale manga ateva. 17 Ais 56:7; Jer 7:11.Vara me eghe tiuaala tani apasunga tale taumattu ngatoa. "Karika am ghe kilala llo laghe pitila tale Uru ngai Manga ateva, ghe uela va,
ale ailooloo sae ia tale taumattu ngakapa atoa tale anua akapa atoa'?
18 Mak 14:1.Namu ngatoa ta pristi etoa me tau ngai aapasunga ngatoa tale inangari nipaopao laghe nongola voto oia, me ngila ghe paepae righi salana tani uvi emate Iesu, me laghe maamatautainia, ta poli taumattu ngakapa atoa laghe oouna tee inangarina.
19 Elo alai tale ia o nau eteva, Iesu me kapuna disaepolo atoa laghe kasu vulila* Iesu me kapuna disaepolo atoa laghe kasu vulila Kasina uru ngai laghe pitila, laghe uela va, Iesu ghe kasu vulila. masaliki taatara ateae.
22 Iesu ghe liula etaira me ghe uela va, "Am aiesoaa ta God. 23 Mat 17:20.Aghaaulia ngakoronna etaimim va, see arova eue tale motouru eteva o va, 'Ukasu me ughoa katuu elamana,' isaa o voto aue elutu etana, arova eaiesoaa tale urunguitanina ateva me karika eghaaghalua nannaane, voto o aue elutu. 24 Mat 7:7.Liuna avalua o me aghaauliaa etaimim va, sa ateva am kolomia tale uneimim nilooloo sae, me am aiesoaa va angam ghaala, aue am ghaa me aue kaluimim. 25-26 Mat 6:14-15.Me nau am tingina me am looloo sae, am kkaluaa sesa katoa la gheelei etaimim, me Tamaimim ateva epona liu aue ekkaluea tee gheeleiaaimim sesa."† Kasina uru ngai laghe pitila, laghe uela va, 26 Marova am tam kkaluea, Tamaimim ateva epona liu karika aue ekkaluea tee eleiaaimim sesa. Utara Matiu 6:15.
31 Me ngeila ghe tingina aissakea va sa ateva la ghaulieinia etana, "Arova ita ue va, 'Vau ngepona ateva,' aue eue va, 'Me vaalua me karika am ghe aaikaaiaa ta Jon?' 32 Me arova ita ue va, 'Nim taumattu'..." (Laghe maamatauta taumattu ngatoa, poli taumattu ngakapa atoa laghe annaa va Jon propete ia.)
*11:19: Iesu me kapuna disaepolo atoa laghe kasu vulila Kasina uru ngai laghe pitila, laghe uela va, Iesu ghe kasu vulila.
†11:25-26: Kasina uru ngai laghe pitila, laghe uela va, 26 Marova am tam kkaluea, Tamaimim ateva epona liu karika aue ekkaluea tee eleiaaimim sesa. Utara Matiu 6:15.
